Ikan dan kentang goreng

Ikan dan kentang goreng, atau juga dikenali dengan nama Inggerisnya fish and chips, ialah sejenis makanan bawa pulang yang berasal dari United Kingdom. Ia terdiri daripada ikan goreng jeluk (biasanya ikan kod, hadok atau sebelah) yang bersadur tepung atau serbuk roti dengan potongan jejari kentang yang digoreng.

Tradisi masyhur mengaitkan makanan ini dengan United Kingdom; dan ikan dan kentang goreng tetap masyhur di United Kingdom dan di kawasan-kawasan yang dijajah oleh orang dari UK pada abad ke-19, seperti Australia, New Zealand, dan sebahagian dari Amerika Utara (New England, Barat Daya Pasifik dan Kanada umumnya). Ikan dan kentang goreng juga agak masyhur di Republik Ireland dan Afrika Selatan. Kedai di Denmark dan di sesetengah pekan pantai di Norway menghidang filet goreng. Di Belanda, makanan filet goreng jeluk bersadur yang masyhur digelar lekkerbek kadangkala dihidang dengan kentang goreng.

 Pembuatan 

 Ikan goreng 
Jenis ikan yang lazim dipakai bergantung kepada keberadaan ikan sumber di kawasan setempat: kod dan hadok merupakan jenis ikan yang lazim dipakai di United Kingdom dan Ireland misalnya.

Daging ikan ini kemudiannya disadurkan dengan bater bancuhan tepung, air serta bahan pembusa menjadikan bater berbuih ringan - baik untuk menggunakan campuran cuka dan natrium bikarbonat atau bir - sebelum digoreng jeluk.

 Kentang goreng 
Orang British biasanya menyediakan kepingan kentang yang lebih tebal berbanding potongan bentuk jejari yang lazim dipakai waralaba Amerika Syarikat - potongan kentang jenis ini digelar "home fries" atau "steak fries".

Selain dari perbezaan pada istilah, gabungan kepingan isi kentang dihidang panas dengan ikan yang masih mempunyai nama "ikan dan kentang goreng" di kebanyakan restoran A.S. yang menghidang makanan itu, tetapi sedikit restoran A.S. akan memberikan "kentang garing" berbanding "kentang goreng" apabila seorang pelanggan memesan "ikan dan kentang goreng".

 Hidangan sampingan 
Garam dan cuka sering ditambahkan sebagai bahan perasa selepas jamuan siap dimasak. Kacang pis lenyek serta pelbagai jenis jeruk turut dihidangkan bersama.

Amerika Syarikat pula lebih menggunakan sos tartar sebagai sos lazim hidangan.

 Sejarah 
Ikan dan kentang goreng adalah makanan popular di kalangan kelas pekerja di United Kingdom hasil cepatnya perkembangan penangkapan ikan dengan pukat di Laut Utara, diiringi pembangunan jalan kereta api yang menghubungkan pelabuhan-pelabuhan dengan kota-kota industri utama semasa paruh kedua abad ke-18. Sebagai akibatnya, ikan segar dapat diangkut dengan cepat ke kawasan berpenduduk padat. Pada tahun 1860, kedai ikan dan kentang goreng pertama dibuka oleh Joseph Malin. 

Kedai ikan dan kentang goreng moden (disebut "chippy" atau "chipper" dalam slanga modern British) berasal dari UK, meskipun gerai penjualan makanan gorengan umum terdapat di seluruh Eropah. Pada awalnya, kedai-kedai ikan dan kentang goreng hanya memiliki kemudahan yang sangat terbatas. Kedai seperti ini biasanya mempunyai kuali besar berisi lemak untuk menggoreng dengan api dari arang. Selama Perang Dunia II, ikan dan kentang goreng bertahan sebagai salah satu makanan di United Kingdom yang tidak dijatah.

 Lihat juga 
Ikan goreng
Tempura

 Rujukan 

 Pautan luar 

 "Top UK dish 'hooked French first'": BBC News: Fish and chips invented in France? Retrieved 2008-05-27
 "My plaice or yours?" — article from The Guardian  detailing some chippy terminology. Retrieved 2008-05-27
 Far Flung Fish and Chips — historical article
 "Fish and chips": the (UK) Sea Fish Industry Authority's views. Retrieved 2008-05-27
 BBC TWO Ching He Huang Chinese-style fish and chips

Kategori:Hidangan ikan
Kategori:Masakan Inggeris
Kategori:Masakan British
Kategori:Hidangan kentang
Kategori:Makanan segera
Kategori:Makanan goreng celur